text:
Migliori connessioni
16-22 Settembre 2022
Il tema annuale della SETTIMANA EUROPEA DELLA MOBILITÀ 2022 è “Migliori connessioni”. Con questo tema si cerca di evidenziare e promuovere le sinergie tra le persone e i luoghi.
In particolare quelle persone che stanno offrendo la loro esperienza, creatività e impegno per:
aumentare la consapevolezza sulla mobilità sostenibile,
per promuovere il cambiamento comportamentale a favore della mobilità attiva,
raggiungere e creare connessioni tra i gruppi esistenti e il nuovo pubblico.
I cinque pilastri individuati per le “Migliori connessioni” sono:
Le persone
I luoghi
Il trasporto pubblico
La pianificazione
La politica.
European Mobility Week
Better Connections
Nell’ambito della Settimana Europea della Mobilità vorrei proporre questa iniziativa che sta a cuore a tutti i pattinatori . . .
. . . ERA – DAY . . .
ovvero
European Rollers Action – Day
L’idea sarebbe quella di scegliere una giornata in cui trovarci tutti insieme, magari ogni anno in una città diversa, per manifestare e sostenere il pattino come mezzo di trasporto ecologico… che ne pensate?
The idea would be to have a Day where we can meet each other, perhaps every year not in the same city, to demonstrate and support the skate as an ecological means of transport…
what about that?
Your opinion in the comment below… tnks. . .
ce porcarie di ruede!!!
Be careful with that wheel !!!
No vevi nancje fats 50km che cheste ruede si è spacade fasintmi colâ. Par fortune che o levi biel planc ma se o fos stât dilunc une ribe jù no sai cemût che e sarès lade. Po ben, dut al è ben chel che al finìs ben !
Cumò o ai scrit une email a che dite, tedescje, che al vent chestis ruedis pitochis. Viodarin ce che mi disaran…
… intes valadis dal Nadison
Gno pari e veve la passion dai patins e inte foto lu si viôt intune cun il sô trop dilunc la strade che da S.Pieri al Nadison e mene viers Pulfero… e jere il 9 di Setembar dal 1939… tant timp fâ… cuant i roller a jerin ancjemò di vignì… e i patins a rodelis che a dopravin a jerin i quad… inte foto, magari cussì no, si viôt dome un toc di ruede e i laçs par tigniur fers… ma mi visi di vê ancje viodût une foto indulà i patins si viodevin ben e o speri di rivâ, prin o dopo, a cjatâle. Gno pari al è il prin a çampe, cjalant la foto,… e alore no veve nancje vincj agns… salacor a jerin i ultins moments cence pinsîrs stant che, juste il 3 di Setembar, e jere tacade in Europe la II vuere mondiâl, par la cuâl i tocjerà, pôc dopo, lâ a fâ la naie che i puartarà vie sîs agns… lant prin cun il mortâl 81 a scombati in Slovenie e daspò, vuidant lis camionis cun trê as, jù a Bari in Pulie…
… in Austrie
Ducj intune, bikers e skaters, o sin cjatâts domenie passade dilunc lis stradis dal lât di Ossiacher, che pe ocasion a vegnin sieradis aes machinis… il percors e côr dut intor dal lât ma si pues rivâ fintremai dal paîs di Fieldkirchen fasint cualchi km in plui, in dut une cuarantine di kilometros… si trate di un percors cetant biel ma no tant facil par vie che a son tancj sù e jù che a impegnin une vore… in ogni câs si à a disposizion dut il timp stant che si partìs aes 10H00 e si à timp fin aes 15H00 par finî il zîr… chest an e jere tante int soredut tancj bikers, tant che i skaters, plui o mancul, a jerin simpri chei cun tancj di lôr che a vignivin di Udin… di fat a jerin sedi chei dal Inlineskateschool, sedi chei dal mitic Gru, il trop plui grant di patindors in dute la regjon… in place a Fieldkirchen o sin fermâts al bar indulà o vin cjatât il Campa che nus à contât des prossimis jessudis dal Gru e in particolâr di une gnove in programe cetant bielone, par la cuâl… stay tuned… daspò tornâts indaûr prime di rivâ dilunc il lât no si podeve no fâ tape li dal ristorantut indulà a fasin la trute “Blau”, ma par vie che e jere cetante int e al jere une vore di spietâ, magari cussì no, o vin dovût contentâsi dome di bevi alc… il vin culì al coste un bot, miôr butâsi su la bire… la zornade cjalde si faseve sintî e no si podeve lâ indenat cence un biel spritzeton… dopo a dute o vin fate la strade che nus à menât fintremai a St.Andra dongje dal parcament… il biel al è stât che ducj e doi i trops dai patinadôrs di Udin, cence visâsi, si son cjatâts ae stesse ore ae fin dal zîr… mandi a ducj…
Look at… the photos: Ossiacher See
😎
… da Primero a Grau
Dal puint di Primero, dongje Fossalon, e tache la biele piste ciclabile che e mene fintremai a Grau. Cheste piste e je tant biele a fâle cun i patins a rodelis ma in chest periodi daspò, il timpât che al è stât lis setemanis passadis, e je cuvierzude di cetantis fueis dulinvie diviers tocs par la cuâl al è miôr pontâ daurman a Grau li dal parcament indulà si fâs il mercjât 😉
Look at… the photos: Ciclabile di Grado ( lis fotos a son chês insom dal album )
cun i rollers
Îr il timp al jere cetant nereôs e vie pe gnot al à plot, tant che lis previsions dal timp pa la zornade di vuê, ven a stai di domenie 16/11/2014, no jerin masse bielis. Cussì cuant che cheste matine a buinore o soi jevât e o ai viodût lis stelis intal cîl o ai cjapât cûr e o ai tacât a prontâmi par lâ jù a Palme a cori cun i patins a rodelis la 12e maratonine. Rivant in place il soreli e tacave za a scjaldâ ma lis stradis a jerin ancjemò bagnadis. Tor lis 09H50 e jere la partence dai cicolons e dai rollers tant che i runners a partivin aes 10H00. Ma a partî cun i rollers si jere dome in cinc, cuatri oms e une fantate di vot agns e ancje i ciclons a jerin in pôcs, o crôt par vie che il brut timp di îr al à puartât tante int a decidi di no vignî e vuê l’àn cjapade intal comedon, magari cussì no. Il soreli a scjaldave ben e o vin podût cori cun intôr dome la t-shirt ma lis stradis a jerin une vore bagnadis par la cuâl no si podeve sburtâ masse. In ogni câs o vin fat un biel trenin e o sin rivâts in place Grande a Palme dopo 01H12M fasint une medie orarie di 17.5 km/h e cuntune biele volade finâl vinçude di me. Biadelore o soi rivât prin, dut merit di chei cûr di leons dal gru che a àn sghindade la corse par pore dal timp 🙂
Po dopo, cjatantsi ducj intune in place Grande, o vin podût gjoldi dal soreli sentâts a bevi, a contâsi alc e daspò lant a mangiâ une buine pastesute cun il tocj di folp grant.
Insome une bielissime zornade propit par vie che dinissun si spietave un timp cussì biel.
Mandi a ducj !
Look at… the photos: 12^ Mezza Maratona della Città di Palmanova (UD) 2014
😎
… Istitût Bearzi di Udin
Domenie passade a si è concludût il cors di patinaç corse, li dal centri Bearzi di Udin, tignût dal istrutôr Paoli Bomben dal trop skating Comine di Pordenon, un patinadôr cetant bulo che nus à mostrât la tecniche juste par cori cun i patins.
Un graciis a Carla dal trop inlineskateschool di Udin par vê inmaneât un cors cetant istrutîf.
Mandi a ducj !
…WELCOME 2014 !
I WISH ALL CLIMBERS, SKATERS AND KAYAKERS ALL OVER THE WORLD A HAPPY NEW YEAR !
An gnûf vite gnove, no stait mai a contentâsi di un cûr di seconde man, inalore ad alt i cûrs !
O tacarai chest an 2014 cuntun proponiment e cuntune riflession.
Il proponiment al è chel di judâ chei che a fasin fadure a lâ indenant inte vite e di combati la tindince, dal dì di vuê, di meti dongje masse ricjece intes mans di pocje int, tant che si ledi viers dai mûts di convivence indulà la int e rive a cjatâ lavôr e a mantignî la famee.
O pues dîsi, par esperience, che cumò e je int abenade che si profite de crisi par cirî di paiâ pôc i lavoradôrs, une robe tant plui triste par vie che si trate di lavoradôrs che a àn un lavôr a scjadince e che a àn a disposizion dai imprescj par fasi justizie une vore costôs e lents.
Biadelore che la int triste e finìs di rompi i cits !
La riflession impen e vên de savietât dal Orient lontan:
“La ativitât dai umign e va indenant cence padin; co e rive ae fin e torne di gnûf a scomençâ. Duncje e pues lâ indenant in perpetui. Cuant une ruede e à un as indulà zirâ, e pues lâ lontan. La ativitât de Nature e je une, cence disviaments; par la cuâl no fale.
Co la energjie dal cîl e ven jù e la energjie de tiare e va sù, yin e yang a comunichin, e compagn a fasin ducj i vivents.
Co i umign savis e stan intai puescj publics ad alt, i puars umign intal spirt a van vie; cheste e je la Vie dal cîl e de tiare.”
😎
… la corse plui veloce di dute la Italie
Inte suaze de XIV Maratonine di Udin e jere ancje la corse di 20 km cun i patins a rodelis che e partive da place Zardin Grant a Udin e passave par Felet, rivant fintremai Tavagnà, tornant indaûr par Culugne, passant dongje dal Stadi Friûl, zirant intor dal centri de citât e tornant in place. Ae corse o vin partecipât in dîs ducj dal trop di Udin dal Gru. La corse nus à impegnât a vonde par vie che daur di nô a rivavin chei de maratonine par la cuâl e bisugnave rivâ a fasile dentri di une ore. Chei plui bulos e son rivâts a fâle in 45’/50′ minûts tant che jo o ai impleât une ore, rivant intune cun il prin coridôr dal Kenya che però al coreve a pît, e e rivave a fale intal timp record di 59’06” cuasi volant su la pavimentazion di asfalt.
Ancje nô, come ducj chei che a àn partecipât, o vin voie di dedeâ la nestre corse a Silvia Gobbato, la puare fantate copade dilunc dal troi de “ippovia”, e a dutis lis feminis che a patissin des violencis.
Mandi di cûr, Silvia !
Look at… the photos: Maratonina di Udine 2013
… ancje cun i patins a rodelis
A son lis vot e cuarante cuant o rivi in place Domo a Davian indulà e varès di partî la corse cun i patins fintremai a Pordenon, no viodint dinissun in place o domandi par sigurece ai agjents se a san alc de corse ma mi disin che salacor la partence e je a Montreâl. Di là a passin chei cun la bici che a fasin il zîr lunc ma mi somee che la partence par i skaters e sedi propit chenti, alore ringraciant o voi a viodi intal parcament e propit in chel moment o viôt rivà il Campa e chei dal Gru di Udin. Bon, il puest al è chel just! Ducj intune o lin intal bar Centrâl a cjoli alc che nus dedi une sveade. Aes dîs e trentecinc finalmentri, daspò ve spietât che a rivassin i patinadôrs che a fasevin il zîr lunc di 40 km, si va vie ducj daûr une machine tant che il furgon di chei dal Comine al siere il bisson. E jo o pues meti a tiere i miei 110 cjavai di potence ven a stai o pues provâ i patins par la corse, chei cun il cjaruç lunc made in roxa e o ai di dî che al è un biel cori ancje se bisugne vê une tecniche buine par menâju. Il timp al è biel ma al è un scjafoiaç di murî. O passìn denant de aeropuart militâr american, di dulà o sperin che a no si alcin sù avions par là a semenà dolôrs tor par il mont. Cuant che dopo une orete o rivìn intal parc Galvani di Pordenon indulà o podin distirâsi discolçs sul prât a bevi e a mangjâ alc.
O ringracii di cûr chei dal Skating Club Comina che come ogni an a àn curade dute la organizazion de corse dantnus un bon jutori e une biele ocasion par cjatâsi.
Un mandi ancje a ducj chei dal Gru par la biele zornade passade in compagnie e in ligrie.
Look at… the photos: Pordenone Pedala 2013
😎
… @ UDINE ( North-East of Italy )
Sabato e domenica 01/02 giugno 2013 la 5^ edizione della Rollerfest ha animato piazza 1° Maggio a Udine. Sabato pomeriggio è stata presentata la 1^ edizione della Udin&Battle appartenente al circuito WSS, dove i freestylers hanno dato vita ad una bella battaglia danzando intorno ai birilli.
La domenica mattina, invece, è stata animata da un lungo biscione rosso che si è snodato lungo le vie di Udine e che ha visto la partecipazione di pattinatori provenienti anche dalla vicina Slovenia e dall’Austria confermando la vocazione transnazionale della nostra regione. Tutti insieme x mostrare come i pattini possano essere un mezzo di trasporto alternativo e sostenibile in città sempre più soffocate dal traffico automobilistico. Nel pomeriggio si è svolto il campionato del Nord-Est di Inline Alpine Slalom e le esibizioni di cross, freestyle e jump che ha visto un pattinatore superare l’asticella posta a 2m di altezza.
Ma a parte i gesti atletici e le battaglie intorno ai birilli è stato bello ritrovarsi tutti insieme a condividere uno sport adatto a tutti.
Un ringraziamento di cuore va a tutti quelli che hanno partecipato sobbarcandosi un lungo viaggio per arrivare a Udine ma in particolare un grazie al Gruppo Roller di Udine che anche quest’anno ha fatto un gran bel lavoro per la riuscita dell’evento.
Mandi a ducj !
Next is… Rollerfest 2014 !
Look at… the movies:
1. Rollerfest 2013 @ Udine
2. 1^ Udin&Battle – freestyle @ Udine
😎
…WELCOME 2013 !
I WISH ALL CLIMBERS, SKATERS AND KAYAKERS ALL OVER THE WORLD A HAPPY NEW YEAR !
Un proposito e una riflessione x iniziare bene il 2013.
Il proposito è quello di “combattere la povertà e costruire la PACE“, cercando di contrastare l’attuale tendenza ad accumulare la ricchezza nelle mani di pochi e andando verso forme di convivenza sociale che permettano a tutti di vivere in modo dignitoso.
La riflessione è invece tratta dalla saggezza orientale:
“L’attività della natura umana non finisce mai; quando arriva ad una fine, ricomincia di nuovo. Quindi può andare avanti in perpetuo. Quando una ruota ha un asse su cui girare, può andare lontano. L’attività della Natura è una, senza deviazioni; perciò non commette errori.
Quando l’energia del cielo discende e l’energia della terra sale, yin e yang comunicano, e lo stesso fanno la miriade di esseri. Quando gli uomini illuminati rivestono alte cariche, gli uomini meschini scompaiono; questa è la Via del cielo e della terra.”
😎
@ UDINE ( North-East of Italy )
Domenica 03.Giu.2012 in piazza 1° Maggio a Udine si è svolta la Rollerfest 2012 organizzata dal Gru. La mattina oltre 250 pattinatori hanno formato un biscione verde che si è snodato lungo le vie del centro città portando un po’ di scompiglio nel traffico mattutino ma anche molta allegria. La corsa, aperta a tutti, ha visto la partecipazione di pattinatori di ogni età e provenienti da tutt’Italia, il gruppo più lontano veniva da Lecce, e tutti animati dalla voglia di divertirsi, di stare insieme e di dimostrare come i pattini possano essere un mezzo sostenibile e utilizzabile in città quanto le biciclette.
L’evento è proseguito nel pomeriggio, dopo il pranzo organizzato in piazza, con alcune esibizioni di cross, jump e freestyle. L’intervento del sindaco di Udine Furio Honsell ha sottolineato l’importanza di questa attività sportiva amatoriale che permette di vivere la città uniti e in modo giocoso.
Verso il tardo pomeriggio il tempo è cambiato e le nubi hanno scaricato tutta l’acqua che avevano trattenuto durante il giorno. Cmq, anche se così le premiazioni sono saltate e so quanto Giovanni ci tenesse, alla fine possiamo dire che è stata una giornata molto bella e il ringraziamento va a tutti quelli che hanno partecipato sobbarcandosi un lungo viaggio per arrivare a Udine ma in particolare un grazie di cuore va al Gruppo Roller di Udine che quest’anno ha fatto veramente un bel lavoro per la riuscita dell’evento.
Mandi di cûr a ducj !
Look at… the video: ROLLERFEST 2012
😎
… @ Klagenfurt – AT
Come ogni anno le strade intorno al lago di Worthersee, a Klagenfurt – Austria, vengono chiuse e una marea di ciclisti, pattinatori e corridori percorrono l’anello di 40 km che si sviluppa tutt’intorno. Il sole splendente ha reso molto piacevole la giornata di domenica trascorsa in compagnia con il gruppo rollers di Udine e animata da tante ragazze che sfoggiavano mini shorts e berettini colorati.
Look at… the movie: ALL ALONG THE WORTHERSEE @ Klagenfurt – AT
😎
… CITTA’ DI PALMANOVA
Un elicottero che sorvola le mura dell’antica fortezza fa tanto Apocalype Now e i cannoni che si trovano nel parco sembrano appartenere ad un era giurassica. I volontari della Protezione Civile sono impegnati già da qualche settimana a ripulire i fossali dalle erbacce per ridare bellezza alla Città che è stata proposta come Patrimonio dell’Unesco. Ma oggi Palmanova ospita tra le sue Serenissime mura un evento importante la mezza maratona dove partecipano non solo runners ma anche skaters e ciclisti compresi i “cicloni” delle handbikes.
A proposito la nebbia che si vede nel filmato non è una sequenza che appartiene ad Amarcord ma un tratto del percorso dove sembrava di essere in una cella frigorifera. Per fortuna subito dopo faceva di nuovo capolino il sole.
Look at… the movie: MARATONINA Città di Palmanova 2011
😎
… @ GRADO FOSSALON FALESIA DI DUINO
Un video x ricordarci di questa meravigliosa fine estate e x consolarci durante le nebbiose giornate autunnali
look at… the movie, click on the image ->
😎
… TARVISIO CITTA’
Una bella corsa con i rollers lungo le ciclabili di Tarvis, percorrendo prima il tratto da Camporosso verso Valbruna e poi quello da Camporosso verso Kranjska Gora in Slovenia.
La ciclabile verso Valbruna, realizzata da poco, è un breve tratto con salite e discese non molto impegnative anche se la presenza di sassi e rametti non lo rendono molto sicuro. Purtroppo x arrivare a Valbruna bisogna poi prendere la strada normale.
La ciclabile verso la SLO è molto bella e abbastanza pulita ma è impegnativa per la presenza di alcuni saliscendi. Bisogna fare attenzione alla discesa sulla strada che raccorda il primo pezzo della ciclabile con quello che attraversa la Val Romana xk in fondo alla discesa c’è una bella curva a gomito e non è possibile impegnare tutta la carreggiata x il rischio di incrociare una macchina proveniente in senso opposto.
Al rientro mi sono trovato con le cosce che urlavano dal dolore e che a mala pena mi reggevano sui pattini. Forse la forma fisica non era proprio quella ottimale x affrontare un percoso del genere ma la bella giornata invogliava e si sa alle tentazioni è difficile resistere 🙂
Cliccando sull’immagine si accede alla web gallery ->
😎
… FEST3GGIA LA PRIMAVERA 2011
la primavera bussa alle nostre porte… le forze si rigenerano… la natura si risveglia… il cuore batte forte… si corre la rollevera… una pattinata dura ma sincera… una corsa lungo il mare… un sogno nella nebbia… il vento gelido sul viso… le energie si mettono in movimento… sentimenti nuovi ci pervadono… le amicizie si ravvivano… un rito che si rinnova… l’alfa e l’omega di tutte le pattinate… verso il mare… verso l’infinito… free to skate
Tutti i dettagli dell’evento si possono leggere nei commenti ! 😉
Questa edizione della rollevera è dedicata alla radio Onde Furlane:
VIVA ONDE FURLANE !


c: text/html

text:
Émile Durkheim
David Émile Durkheim (Épinal, 15 Avrîl 1858 – Parîs, ai 15 di Novembar dal 1917) al è stât un sociolic e antropolic francês.
La sô opare e je stade cruciâl inte formazion de sociologjie e de antropologjie. Durkheim si riclame ae opare di Auguste Comte (a ben che al calcoli ciertis ideis comtianis masse inciertis e speculativis), e al pues calcolâsi, cun Karl Marx, Vilfredo Pareto, Max Weber e Herbert Spencer, un dai fondadôrs de sociologjie moderne. Al è ancje il fondadôr de prime riviste dedicade aes siencis sociâls, il Année Sociologique.
Vite[cambie | modifiche il codiç]
Al nas intune famee modeste ma culte di ebreus praticants e, ancje par vie di responsabilitâts derivadis de muart dal pari, rabin, sucedude cuant che lui nol veve nancje vincj agns, al disvilupe un caratar impegnât e sevêr e la convinzion che pal progrès inteletuâl i sfuarçs e lis soferencis a judin plui che no lis situazions plasevulis. La esperience di vite di Durkheim e je condizionade a fuart de disfate de France cuintri la Prussie e di chei altris stâts todescs (vuere dal 1870-71), di fat daûr di cheste la Alsazie, tiere di origjin dai Durkheim, e je passade ae Gjermanie. Daûr di chescj fats il pari di Emile, par no deventâ sudit gjermanic, si à trasferît a Parîs. Al è stât chi che il futûr sociolic al à scomençât i siei studis.
I siei sucès scolastics i consintin di lâ te École Normale Supérieure, dulà che al studie filosofie. In chest periodi al cognòs Jean Jaurès, futûr leader dal Partît Socialist Francês, tant che lui mot di principis etics indreçats ai problemis de societât. Intal 1882 al oten il Agrégation di philosophie e fin al 1887 al insegne in scuelis secondariis di Sens, Saint Quenti e Troyes. Po dopo al oten un insegnament te Universitât di Bordeaux dulà che al devente professôr di filosofie sociâl e al reste li fin al 1902. Po dopo al passe ae Sorbonne, dulà che al devente ordenari intal 1906 e dulà che si cjape sù cun grant impegn iniziativis dreçadis al miorament dai insegnaments.
Il sclopâ de prime vuere mondiâl, la muart dal so unic fi sul front balcanic e lis acusis dai nazionaliscj, che i butin in muse di jessi di estrazion todescje e di insegnâ une dissipline foreste, a butin il sociolic intun stât emotîf grâf, preludi di un ictus che al cause la sô muart intal 1917.
Studis[cambie | modifiche il codiç]
Secont Durkheim, par deventâ sientifiche la sociologjie e à di studiâ i fats sociâi, vâl a dî chei aspiets de vite cuotidiane e sociâl, che a influencin lis azions dai individuis propit cui stes metodis che si studiin i fenomens sientifics. Durkheim di fat al è convint che la realtât sociâl e puedi jessi interpretade in maniere adeguade dome se si è bogns di lâ fûr de speculazion teoriche par imerzisi inte investigazion empiriche. Durkheim al à studiât ben insot la religjon. Il sociolic, cun di plui, al à di diliberâsi dai siei preconcets e studiâ i fats sociâi tant che un osservadôr esterni. Durkheim al è convinçût che la sociologjie e vedi une funzion concrete di diagnosi e cure dai mâi de societât, proponint risoluzions pe "vuarison" te stesse maniere che al sucêt de bande de medisine pe cure des malatiis; l’organicisim di Durkheim, trat fondamentâl dal so pinsîr, al incanalarà dopo i studis dal semiolic inglese Herbert Spencer, che di fat cun Durkheim al viodeve il sisteme sociâl come un vivent autonom. I fenomens sociâi a àn di jessi analizâts cuntune vision olistiche, no in maniere singolâr ma tant che parts di un dut, tal stes mût di cemût che si fâs pal studi biologjic di un organisim vivent. Par chest aspiet la societât e je alc di plui de sume des sôs parts, al ven a stâi dai individuis.
Par ce che al tocje i studis su la economie, al analize soredut la division dal lavôr, o ben il fâsi strade di diferencis simpri plui complessis e influentis tra lis variis posizions ocupazionâls. Planc a planc, il lavôr al ven calcolât di Durkheim la principâl fonde de coesion sociâl, ancjemò prime de religjon. Cun di plui, cu la division des ativitâts, i individuis a deventin simpri plui dipendents tra di lôr, parcè che ognidun al à bisugn di bens furnîts di chei che a fasin un lavôr diviers.

robotstxt: allowed

filter: keep


text:
In principi a jerin i “vu cumprà”. A vignivin dal Maroc o dal Camerun, e tu ju cjatavis in Lui e in Avost a Lignan, a vendi suiemans te splaze. Dopo, finît che al jere l’istât, a tornavin a sparî: nissun al saveve dulà, tant che cualchidun al pensave che ju tirassin fûr come i ombrenons, cul tacâ de stagjon. Dut câs, in calchi mût a rivavin dongje cuant che al scomençave il cjalt, e a pene che al vignive frêt no tu ju viodevis plui: plui che imigrâts, a jerin migradôrs, come lis sisilis.
Ma come che a fasin lis aziendis, che a scomencin a produsi cjocolate parcè che di Invier no rivin a vendi il gjelât, ancje lôr si son inzegnâts e a àn cirût di “destagjonalizâsi”, e cussì tu ju viodevis a Udin, a vendi ombrenis cuant che al ploveve, e rosis a Sant Valentin (a proposit: cualchidun che ur spieghi a chei che lis vendin che Sant Valentin al è dome une dì al an, no 365, e za che al è, che ur insegni ancje ce che al vûl dî “no, graciis”).
A planc a planc, i imigrâts, che une volte nus sameavin alc di strani, si son integrâts simpri di plui, e cumò a fasin lavôrs di ogni gjenar (disêtlu, par plasê, a chei li che a vendin rosis), e vuai a no vêju, parcè che a son une ricjece pes nestris impresis e pe nestre societât (fûr che pai floriscj, che secont me a patissin un pôc la concorince).
Si cjatin ben, a disin, parcè che i furlans, ancje se no son la int plui espansive di chest mont, in gjenar no àn prejudizis pai forescj (chei par i triestins no contin, naturalmentri), cence contâ che se tu le cjalis di lontan, la polente e samee un pôc al cous cous, e cul goulash e sta simpri benon. E à un cûr grant, la int furlane: si vise di jessi stade int migrante ancje jê, e soredut e sa jessi ricognossinte ai imigrâts che tant a àn fat pe sô tiere.
Cul lôr lavôr? Sì, ma no dome chel. Cu la lôr culture? Ancje cun chê, al è clâr, ma no dome chê. Cu lis lôr rosis? No, cun chês sigûr di no.
Su po, al è facil: cui goi!
Eh, sì, jo o crôt di savê parcè che a nô furlans nus ven cussì ben di dâur acet ai imigrâts: parcè che no vin ancjemò pierdût la sperance che prime o dopo nus rivi in cjase un altri Zico o un altri Amoroso.
BETE DI SPERE
AI 32 DI MAI. Furlans e imigrâts: un rapuart biel come une rose............
In principi a jerin i “vu cumprà”. A vignivin dal Maroc o dal Camerun, e tu ju cjatavis in Lui e in Avost a Lignan, a vendi suiemans te splaze. Dopo, finît che al jere l’istât, a tornavin a sparî: nissun al saveve dulà, tant che cualchidun al pensave che ju tirassin fûr come i ombrenons, cul tacâ de stagjon. Dut câs, in calchi mût a rivavin dongje cuant che al scomençave il cjalt, e a pene che al vignive frêt no tu ju viodevis plui: plui che imigrâts, a jerin migradôrs, come lis sisilis.


text:
E je començade la scuele. Cul pulmin o a pît su la strade a passin i fruts; dal pulmin a cjalin cui vogluts fûr pal barcon; chei a pît ju compagne la mame o la none che a puartin une sporte di libris fats tant pal marcjât e pôc pe culture.
I agns a van sù e ogni volte che si vierzin lis scuelis si tenerìs il gno cûr; il pinsîr al cor svelt a cuant che o jeri frut e mi viôt: tune man la cartele e dentri il libri di leture e il silabari, la matite, la gome, la pene, un cuader a riis, un a cuadrets e i sîs colôr inte scjatule Giotto.
Pensant a chei timps, il cûr si jemple di nostalgjie e di rabie. No pues cjacarâ mâl dai mestris che mi àn volût ben, ma o conclût che, sedi mestris che fruts, o jerin vitimis di une scuele borghese, ideologjiche e alienant.
Intes elementârs no mi àn cjacarât une volte dai boscs, dai nemâi, dai lavôrs, de vite dal gno paîs e no àn vierte la bocje sore la storie locâl. A àn fat cun nô la piês robe che si pues inmagjinâ: la «damnatio memoriae», ignorâ, cancelâ la identitât dai furlans. Nus tiravin sù cu la esaltazion dai grancj e il sviliment dai piçui; nus inscuelavin par lassânus sotans dai forescj, distinâts come simpri a fâ i muradôrs e lis siervis, a preparâ la valîs par scjampâ dal Friûl.
Mi auguri che in curt inte «opera omnia» di pre Antoni a vegnin publicâts i siei editoriâi e articui sore la scuele; li, cun clarece e cence miezis misuris, lui al puntualize i disastris che la categorie dai mestris (e ancje dai predis) e à fat.
Lis conseguencis lis paìn une vore saladis fint in zornade di vuê. Ce tantis polemichis sul furlan inte scuele. Il gno pinsîr al è clâr: la culture furlane, lenghe comprendude, e à di sedi obligatorie par ducj, parcè che patrimoni dal lûc, de storie e de int. Se cuatri crets come lis Dolomitis, la Unesco ju proclame patrimoni universâl, e sarà tant di plui patrimoni inalienabil la culture di un popul. I nestris dirits e identitât no puedin jessi sotoponûts ni a sondagjos ni a referendum. A son e a son di salvâ; vonde. La Italie si prepare za a festegjâ la unitât. Mâl! Se dut al vignarà inmaneât par esaltâ une stupide unitarie uniformitât. I capos e i ministeris a àn il dovê di un lunc esâm di cussience par ricognossi i disastris cence fin provocâts di une ideologjiche pseudoculture. Di fat, in cent e cincuante agns di lote cence padin cuintri lis lenghis e i dialets popolârs al è sucedût un disastri epocâl che Pier Paolo Pasolini al spieghe une vore ben tai siei scrits.
La scuele di une volte no è servide par une liberazion integrâl; la scuele di cumò, se ponude sui slogans dal computer, tecniche e inglês, e servìs dome al marcjât e a preparâ i gnûfs sclâfs, analfabets laureâts.
Ce strade cjapâ? O stoi pensant a la scuele di Barbiane di don Lorenzo Milani e a la Pedagogjie dai tibiâts di Paulo Freire. E sarès la sielte obligade.
Sot dal barcon a passin i fruts par lâ a scuele… O cjali e mi sieri dentri di me: pal moment, no viôt grant risultât.
pre Tonin Cjapielâr
MEDITANTLIS TAL SO CÛR. Une scuele sbalade............
E je començade la scuele. Cul pulmin o a pît su la strade a passin i fruts; dal pulmin a cjalin cui vogluts fûr pal barcon; chei a pît ju compagne la mame o la none che a puartin une sporte di libris fats tant pal marcjât e pôc pe culture.


text:
L’Empori Amì (Emporio Amico) “ManDi Cûr” di Tumieç al è un spazi indulà promovi stîi di vite ecosostignibii, midiant
dal tornâ a doprâ lis robis e sostignint fameis e int in dificoltât, cun atenzion al acet e ae inclusion sociâl.
Al nas di un percors proponût dal Forum atîf dal volontariât di Tumieç, che al è rivât a coinvolzi dutis lis realtâts istituzionâls, associativis e informâls che in Cjargne a operin intal ambit dal acompagnament de int che si cjate in situazions di “puaretât” materiâl, culturâl e relazionâl.
Si lu cjate intun stabil di vie de Cooperative 4 a Tumieç, cun jentrade sul daûr, in vie Piave 10. Al è viert il lunis, des 10 di buinore a misdì, e il miercus des 4 aes 6 dopomisdì. ❚
C.P.
Di man in man............
L’Empori Amì (Emporio Amico) “ManDi Cûr” di Tumieç al è un spazi indulà promovi stîi di vite ecosostignibii, midiant


text:
A son dîs agns di cuant che pre Antoni nus à lassâts, timp indulà che si à scugnût usâsi a no cjatâ pui lis sôs Olmis su La Vite Catoliche (si clamave cussì la rubriche che al veve, ndr), ni viodi la lûs piade al prin plan de canoniche di Visepente. Ma chest al è l’aspiet pui prosaic dal om, la presince fisiche. Lant sul trassendent, pre Antoni al reste une vore ben presint. Lis ideis no son smamidis, anzit a son une vore atuâls, come se a fossin scritis îr di sere: un fat che al fâs scrupulâ su la sô capacitât di analisi de realtât. Mai soluzions za prontis, ma provocazions a cirî cun atenzion une leture atualizade dal mont indulà che o vivìn e de nestre relazion cun chel stes. Cussì, ta chestis celebrazions di pre Antoni nus reste la sô memorie come om e lis sôs ideis profetichis che si cjapin sot braç. La memorie e je chê afetive de int che lu à cognossût e vivût; lis intuizions a son il sô passepuart pe storie, la sô imortalitât in tal mont dai oms.
Une serie di iniziativis in chest sens si son metudis dongje, cun tancj protagoniscj de vite culturâl furlane, e di tante int. O vin di fâ atenzion al concet di celebrazion, parcè che si preste a une strumentalizazion facile. Pre Toni stes al citave pre Checo cuant che al diseve che il podê ti da cuintri; cuant che nol rive, ti compre; se nol rive nancje li, ti dopre. Pre Antoni al reste un pont di riferiment fuart par cui che lu lei sedi cul cûr che cul cjâf; al sburte ae coerence fuarte, indulà che il compromès nol pues jessi une scuse par stâ cun ducj, ma par sielzi cun fuarce une posizion radicâl, ma mai fondamentaliste, sierade. Par chel, il pericul di un pre Antoni “ecumenic” che al va ben a ducj al è un pericul reâl.
Il troi di chês olmis, di chel cjaminâ intal mont, nus è stât mostrât, che dîs agns dopo al reste une ereditât cjapade sù di tancj di lôr che no à di jessi doprade par metile tune scansie di un museu, ma che e resti come che lui, o crôt, le vedi simpri interpretade: vive in int vive.
✒ Mauro Della Schiava
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Che il cûr de politiche taliane al bati fuart par Triest lu savìn di simpri.
**Dute la retoriche nazionaliste, l’iredentisim difondût a plenis mans intai libris di test, la canonizazion de citât elete a martare e di consecuence degne di jessi judade, supuartade ancje in maniere economiche in ogni ocasion di plui o mancul un secul, e rapresente une des carateristichis italichis.
**Mai però tant che intal ultin periodi si è podût assisti ae esaltazion dal so rûl in tiermins globâi: no esist manifestazion internazionâl là che nol vegni proponude tant che sede. Il puart al somee che al sedi deventât “vitâl” pai destins de nazion. Il stes Gentiloni lu à afermât dilunc de sô visite in Cine, descrivintlu tant che terminâl naturâl de Vie de sede dal tierç mileni.
**E jù milions di euros pal cjâf lûc, invistiments che no àn paragons in altris situazions.
Ma atenzion: nol sarès nuie di mâl, anzit al sarès positîf se a risultâ beneficiade di cheste mane dal cîl e fos dute la Regjon.
**Cuntun pôc di oportunisim san, che une fuarce politiche che si riclami al autonomisim e scuen, par fuarce, fâ i conts, o podaressin fintremai indalegrâsi.
O pensaressin di trops vantaçs di chest gjenar di disvilup che a podaressin gjoldi lis nestris industriis, trops sbocs competitîfs che si vierzaressin pai nestris cumierçs.
**Tancj condizionâi che a deventin ponts interogatîfs seris su lis efetivis risultancis positivis pal Friûl.
La concentrazion dal podê economic e politic intune situazion no à mai puartât al disvilup gjenerâl dal teritori, al sucêt invezit il contrari.
Par sô nature, un centri di chest gjenar al è simil a une mantide che, par mantignîsi in vite, e à di supâ energjiis, intun procès di autoriproduzion.
**Ancje la ipotesi di citât metropolitane, sostignude di dute la classe politiche triestine, e va inte stesse direzion. O scugnaressin forsit ancje nô riconsiderâ la poie dade a une ipotesi simile. Nô le viodìn tant che che une division logjiche e razionâl dai interès regjonâi, in rive al golf le pensin tant che la struture istituzionâl in stât di sostignî progjets a vantaç esclusîf di chê realtât specifiche.
**Il câs des vuardiis urbanis che a àn refudât il simbul de “acuile dal Friûl” tant che carateristiche de monture regjonâl de Polizie Locâl, par cjapânt il puest cu la alabarde, al podarès fâ ridi pe ignorance dimostrade inte definizion dal ornament (la acuile e jere chê regjonâl, ben diferente di chê furlane), ma al è preocupant invezit pe paronance che e ven refudade la idee di fâ part de stesse Regjon, di sotstâ a regulis compagnis par ducj.
**In barbe a cui che ancjemò al fevele di “Fvj” cence tratut: chel, di fat, lu metin za i triestins.
✒ Dree Valcic


text:
Giovanni Battista Della Porta, (Udin 1873 – Udin 1954). Grant studiôs, apassionât di documents antîcs e ancje di numismatiche, al à simpri considerade la ricercje di archivi tant che une risorse par sgarfâ dentri de anime di un popul. Cussì, esaminant lis cjartis di un inedit Index notariorum, al à podût meti insiemi une grande cuantitât di informazions une vore utilis intal cjamp de storie, de linguistiche, de toponomastiche furlane, i siei interès principâi, che a son deventâts libris cetant impuartants, come la Grammatica friulana pratica, Udin 1922, e la Toponomastica storica della città e del comune di Udine, Udin 1928, 1991.
Firme prestigjose di Avanti cul brun!, al è ancje l’autôr di un libri bielissim, publicât dopo de sô muart par cure di Vittoria Masutti, Memorie su le antiche case di Udine, vignût fûr tal 1984. ❚
✒ Agnul Floramo
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
La Conte dal Mês… di Setembar
O ai pene finît di dâi une cjalade al copion (che po e veve fat cuasi dut Serene ma no covente dî dut) e o soi content: al è vignût ben! E mi pâr just tornâ a meti mans ta chest sît che, insome, al è simpri il sît di un scritôr e agjitatôr culturâl in lenghe furlane e bisugne tornâ a fâ alc.
Magari no grandis robis, ma un biel spetaculut, che al met dongje narative e culture furlane, e je une biele maniere par tamesâ, plui che altri, il format e tornâ a viodisi. Come che o savês, in cuasi ducj i miei libris, ae fin, o ai metût dongje la leterature cun la idee di insegnâ alc, di fâ didatiche, di salvâ o sparniçâ culture. Intes Contis di famee e Altris contis di famee la part di culture e jere soredut etnografiche e dislidude dentri te narative. In Soreli jevât e contis sot spirt, invezit, e jere metude in bande e doprade, pe part narative. Il progjet des Contis dal mês, invezit, al jere propite mieç e mieç, narative+culture furlane e in efiets al è un progjet a cuatri mans. E sicome al è un pecjât che al resti confinât tal 2020, an disgraciât ma che al à puartât ancje dal bon, ve che o provìn a puartâlu ator. E scomencin di chest spetacul, che al misture, apont, une conte e un pocje di sagjistiche, cirint di dâi a dutis dôs une viest un pôc seniche e teatrâl.
Ancje se nol è scrit Contecurte, al è un spetacul di Contecurte, cul Berlon a rinfuarç e une Sartore menedisc di jutori.
Si sa, SABIDE 11/9 e je zornade di Friuli Doc, e se un al ven a Udin al ven par mangjâ e bevi e fâsi controlâ il grim-pass, ma magari, par parchegjâ miôr, si pues vignî a Udin tor sîs e vignî a viodi il biel curtilut inte cort li de Filologjiche Furlane (Al baste passâ sot de puarte Manin, vignî su pe vie, e jentrâ intal prin puarton viert a man drete e lâ indevant). O scuvierzarâs alc su lis striis e i benandants e o rivarês a fâsi contâ un toc di conte dal mês di Setembar
Il spetacul al è a siet di sere, o come simpri, cualchi minût dopo, e al dure une orute, juste juste par jessi e lâ a mangjâ ator par Udin. Clare che ancje achì al covente il green pass, che se no a saressin di gnûf in lockdown e nuie spetacui par nissun, e clare che no si pues fâ ghiringhei e robe cussì. Ma cuissà che un rap di ûe, intal materiâl di sene, no rivedis adore a robâlu. O viodarìn ancje di rivâ a fâ la direte FB, ma pûr trop, chê, cence mieçs e cui intops informatics o di conession, no rivin a garantîle di buine cualitât. Insome… al sarès biel viodi cualchi muse in muse, par cui che al puest.
E o tignin dentri sedi i Benandants, sedi lis Striis!


text:
Topologjie
La topologjie (dal Grêc topos, lûc e logos, sience) e je un ramaç des matematichis che al studie lis propietâts spaziâls e lis deformazions bicontinuis (dôs dimensions) dal spazi.
Topologjie ancje si riferìs a un ogjet matematic in cheste aree. In chest sens, une topologjie e je une famee di insiemits vierts che a contegnin dal insiemit vueit fin al spazi plen. Un spazi che al vedi une topologjie al è un spazi topologjic.
Leibniz al è stât il prin a doprâ il tiermin analysus situs, usât daspò par riferîsi a ce che cumò o clamìn topologjie. Leonhard Euler, tal 1736, al è considerât il prin a produsi lavôrs di nature topologjiche. Il todesc Felix Hausdorff al è tignût tant che pari de topologjie moderne.


text:
I sin tal sotpàs dongje de stazion, jo e Alì Shinà (il non al è inventât, il rest a son veretâts), a scovâ il passaç che al mene alì da vecje manifature. “Shinà”, al è un sorenon pashtu, parcè che al à i voi verts, e lavorant mi domande ce che o fasarai cuant che o varai finît di lavorâ cun lôr. I dîs che o ai lavôrs di storic di finî e che o tornarai jù a Triest. Lui mi cjale stranît, e mi domande di gno pari. “Gno pari ce?”. Mi domande se ancje gno pari al vignarà a Triest. I rispuint di no, che ancje se al è vedul al à i siei zîrs, la cjace, i siei lavoruts, un gnove femine. Nol esist che al vegni a stâ a Triest e al restarà a cjase sô, alì in Gôt. Alì Shinà nol è convint. Lu viôt pinsirôs e ancje jo o pensi a gno pari bessôl, in chê grande cjase dulà che o stavin in cinc e un doman al tornarà a stâ bessôl dute la setemane.
Dopo un bon moment, Alì Shinà al torne dongje.
«Puedio domandâti un robe?» al fâs.
«Sigûr» i rispuint.
Alì si poie tal mani dal ristiel e si svicine, tacant a contâ cu la ande di cuant che si conte un robe biele. «A cjase mê, a Peshawar, in taule o sin simpri almancul in 27»
Si poie il ristiel su la spale e cul lis mans libaris al tache a contâ sui dêts. «A son i vons, i miei gjenitôrs, i miei fradis cu lis lôr feminis e fruts, lis sûrs no ancjemò maridadis. O mangjìn ducj insiemi, e al è râr che no si fermi a mangjâ cun nô cualchi amì o cusin di passaç».
A chest pont, si ferme e mi cjale.
«Parcè voaltris mangjaiso simpri in doi, trê, o cuatri? O Ancje di bessôi?»
Jo o riduci e o cjapi timp.
O pensi ai pastons di Nadâl, cun dîs o dodis parincj, e bielzà cussì mi cjape un atac di panic misantropic e di claustrofobie. Figurâsi se al fos ogni dì.
«Alì, viodistu?», o tachi a contâ dopo un moment «sedi jo che mê sûr o stavin ben in famee. I miei a son buine int e nus àn simpri lassât libars di fâ e lâ. Però ducj i doi, a pene laureâts, o vin cjapât il prin lavôr che al capitave e o sin lâts vie di cjase. Jo o soi lât a fâ manutenzions in fabriche, e daspò in linie dibot doi agns, pûr di lâ vie di cjase».
«Tô sûr e je lade vie cence maridâsi?! Ma se o levis dacuardi, parcè lâ vie?»
«Parcè che jo o vuei ben a gno pari, e o ai rispiet di lui, ma nol è il gno paron. Âstu capît?»
No, nol sta capint. Come cuant che i ai dit che la grande cjase blancje cui arcs, dongje de fontane di Silans, no je cjase mê ma e je cjase di gno pari.
E je dure di mandâ jù par Alì Shinà, la nestre idee di libertât. Dure di mandâ jù la nestre libertât de famee, par un che al è lontan sîs mil chilometris e cuatri vueris di cjase, e che la uniche libertât che al volarès vê e je chê di podê stâ a mangjâ cun lôr, ducj i 27 vons, gjenitôrs, fradis, sûrs e nevôts, plui cualchi ospit che al passe par câs. Dure di mandâ jù la nestre libertât individuâl, la nestre libertât di sei di bessôi.
Mi domandi chestis robis, intant che o lavori, e o lavorìn cence cjacarâ, jo e Alì, ognidun pinsirôs cui siei pinsîrs. Dopo un pôc, lu sint che al clame a cjase, salacor sô mari, e lu viôt ridi come un frut. Jo o pensi a gno pari che al è di bessôl, cence plui la femine e i fruts. Cuissà dulà che al è, ce che al fâs. O cjapi il sveltofon e lu clami.
«Dimi» al sunsure ben planc.
«Mandi papà»
«O soi a cjace, o spieti la parade. Dimi svelt» al fâs, atent a no fâsi sintî.
Eh, juste, ce pote che o soi! Vuê al è miercus. Il miercus al va a cjace cu la scuadre.
PS. Il personaç di Alì al è fat cun blecs di veretâts cusidis in maniere libare. Lis sôs peraulis a son stadis ditis pardabon.
✒ Igor Londero
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Gianluca Comar, Maurilio Tramontini, Luoghi e immagini della religiosità nella bassa friulana, Aiello 2008.
Istitût comprensîf diestre Tor di Daêl, Sants e madonis a man drete
de Tor NUS CJALIN, Daêl, 2008
A mieze strade jenfri li che cumò a son i paîs di Sant Vît de Tor, Crauì e Tapoian, une volte al jere un paisut che si clamave Palasi. Al veve tant che sant protetôr S. Jacum. E cussì, cumò, di un pôcs di agns in ca, une associazion culturâl che si clame Tormilaghis, e fâs une piçule fieste, li che al jere Palasi, ogni 25 di Lui. Chest an la ocasion e je stade buine par presentâ chest libri di Comar e Tramontini, risultât di un lavoron di ricercje e di studi.
Un biel libri cun 176 pagjinis in formât 30 par 21, plui di 350 fotografiis, dutis cuntune didascalie, lis mapis dai paîs, in mût che il letôr al puedi orientâsi.
Si fevele di glesiis, di gleseutis, di anconis, di pituris, di capitei e v.i. Vâl a dî dutis lis manifestazions che la devozion popolâr e à lassadis dilunc vie dai secui intal tiessûts urban e extra urban di chescj paîs: Alturis, Cjamplunc, Cjavençan, Crauì, Dael, Muartisins, Naiarêt, Navuacs, Perteulis, Privan, Rude, Sacilet, S. Nicolau, S. Vît, Strassolt, Tapoian, Vuanis, Visc.
Par ognune des glesiis e ven dade la tipologjie, la ubicazion, la proprietât, il cult e lis tradizions, une descrizion e une ambientazion, lis origjinis e lis trasformazions e, par finî, la cronologjie. Duncje une presentazion complete di ognidune di chestis imagjinis.
Ma il libri nol è dome chest. Al è ancje une miniere preseose di informazions di caratar storic. Il puest dulà che a son metudis anconis e gleseutis nol è a câs. Tantis ubicazions a àn a ce viodi nuie mancul che cu la centuriazion romane, vâl a dî che a àn daûr di se un par di miârs di storie.
E ancjemò: parcè cierts sants e no altris? Parcè tantis madonis? Parcè a Dael S. Nicolau e S. Durì si dano la volte? E S. Zuan Nepomuceno, che al vignive de Cechie (e che al à lassât olme di se ancje intai cognons di chenti, Mocchiut e simii)? E la Tor corie simpri inta chel stes jet di za fa 2.000 agns? (No, no cor inta chel stes jet…o magari sì, ma il jet nol è simpri intal stes puest).
Stes argoment pal libri editât des scuelis mezanis di Dael e Rude: plui di 250 pagjinis in formât 21 par 15. E ancje stes teritori, plui o mancul: a mancjin lis escursions intai comuns di Çarvignan (pe frazion di Strassolt) e di Bagnarie (par Privan), ma in plui e je Vile Visintine (che une volte e si clamave Camarcio). Dut scrit par furlan (cu la traduzion taliane insom dal libri, pp.202-251), cuntune grafie une vore curade e cence chei fai che masse dispès a scjampin, par vie che no simpri si fasin lis robis cu la atenzion necessarie.
Ancje culì tantis fotografiis (plui di 340), ma ancje tancj biei dissen dai arlêfs (un centenâr). E si capìs ce tantis materiis di scuele che a son jentradis in cheste vore: religjon, che ben si intint, talian, art e imagjin, storie, gjeografie, lenghe furlane. Un preseament i va al prof. Chialchia che al à coordenade la ricercje (che e à impegnâts doi agns di scuele), ae dirigjente M. C. Rocco che e scrîf la introduzion e a Ferruccio Tassin cu la sô jentrade, come simpri siore di riferiments e di notazions finis. Ma, si capìs, plui di dut, ai fruts che la ricercje le àn fate.
Doi libris di tignî a puartade di man, par consultâju tant che enciclopediis, par verificâ ce che si viôt passant pes stradis. E un invît a lis zovinis gjenerazions a lâ ator par chescj paîs a pît o in biciclete e a cjalâsi ator: di robis bielis di viodi a ‘ndi è tantis, baste alçâ un tichinin il nâs e no tignîlu simpri incolât sul telefonut…
Laurin Zuan Nardin
CULTURE – Luoghi e immagini della religiosità… e Sants e madonis a man drete............
Gianluca Comar, Maurilio Tramontini, Luoghi e immagini della religiosità nella bassa friulana, Aiello 2008.


text:
1945
AcjadimentsModifiche
In FriûlModifiche
- 7 di Fevrâr - Un grup di partesans ros talians, al servizi di chei jugoslâfs, a lis malghis di Purçûs, parsore Faedis, a sterminin la brigade partesane Osôf taliane, di ispirazion catoliche. Tra i muarts al fo anche il fradi dal poete Pier Paolo Pasolini.
- 2 di Mai - i Todescs e i Cosâcs a copin 22 personis in chel di Davâr, jenfri i cuâi ancje il predi dal paîs Pietro Cortiula.
Vie pal montModifiche
- 14 di Mai - L'Austrie torne a jessi un stât indipendent
- 26 di Jugn- Firmât a San Francisco il statût dal ONU
- 17 di Otubar - Juan Domingo Perón al cjape il podê in Argjentine cuntun colp di stât
- 29 di Novembar - Josip Broz Tito al proclame la Republiche federâl jugoslave
NassûtsModifiche
- 1 di Zenâr - Jacky Ickx, pilote di Formula 1
- 6 di Fevrâr - Bob Marley, musicist raggae († 1981)


text:
F
Il F al è il setim segn dal alfabet furlan. Al ven dal alfabet latin che lu à cjapât di chel etrusc.
Altris significâts dal FModifiche
Chimiche e biochimicheModifiche
- F al è la fenilalanine pe biochimiche
- F al è il simbul dal fluôr
FisicheModifiche
- °F al indiche i ponts te scjale Fahrenheit
MatematicheModifiche
- f al indiche lis funzions pe matematiche
- F al corispuint al valôr decimâl 15
MusicheModifiche
- F al è la note musicâl fa pe notazion doprade tai pai di lenghe inglese o todescje
TraspuartsModifiche
- F è je la sigle automobilistiche internazionâl de France
Unitâts di misureModifiche
- F al è la abreviazion di farad, unitât di misure de capacitât eletriche


text:
Daûr la statistiche, cirche 534.000 eletôrs potenziâi a àn lidrîs di fûr da la Austrie. Vâl a dî, il 8,6% dal eletorât austriac.
Nol è di maraveâsi se duncje ducj i partîts parlamentârs a cirin di clamâ dongje chest grup di eletôrs tes lôr campagnis. Tal passât lu vevin fat dome i partîts di çampe, soredut i Verts. Cumò, viodût che chest grup al cres di un continui, nissun partît lu pues lassâ fûr. In contrast cu la Gjermanie, il numar dai politics di origjin foreste al è ancjemò piçul. Paraltri, probabilmentri te prossime legjislature, pe prime volte in trê frazions o viodarìn in ogni frazion almancul un deputât cun lidrîs forestis. Atualmentri, l’unic politic pardabon potent cuntune storie migratorie e je Maria Vassilakou, nassude tal 1969 a Atene: dai 25 di Novembar dal 2010 e je vice sindic di Viene. Daspò il ritîr di Madeleine Petrovic Vassilakou, e fo elete tal 2008 ancje vice presidente dai Verts. Ancje chest nus mostre che la Austrie idiliache, cun monts cuviertis di nêf e vacjis contentis, e je deventade za un paîs multiculturâl, dulà che tes citâts o vin une percentuâl di origjin foreste sore dal 20%, duncje un numar une vore plui alt in confront cu la Italie.
Coordenadôr pes comunitâts di imigrâts
Particolarmentri atîf tes comunitâts di imigrâts al è il partît socialdemocratic. A àn nomenât il turc di nassite Resul Ekrem Gönültas¸ tant che coordenadôr de campagne tes comunitâts di imigrâts. Gönültas¸ e il so team a visitin lis associazions e a van ai events tes comunitâts di imigrâts, che a sedin araps, turcs, serps, cravuats o altris. Il materiâl publicitari al è fat par clamâ i grups di migrants – che fin cumò no àn mostrât un interès pe politiche austriache – esclusivementri intes lôr lenghis, soredut par turc e par serp cravuat. In struc, i socialdemocratics a àn dome cuatri candidâts di origjin imigrade te top 100, e chei no si cjatìn intai prins puescj.
Musulman in parlament pe prime volte pal partît popolâr
Pe prime volte, un musulman al rapresente tal parlament i interès dal partît tradizionalmentri cristian. Asdin El Habbassi, cun lidrîs in Maroc, za a cjâf de organizazion dai zovins te ÖVP a Salisburc, si cjate su la liste federâl al cuint puest. Un puest sigûr par jentrâ ancje tal parlament. I popolârs però, une campagne proprie, come che le àn fate i socialdemocratics pai imigrâts, no le vuelin fâ.
Aleance cui nazionaliscj serps
Par capî trop impuartants che a son i vôts dai migrants, si à di notâ che ancje la diestre estreme – dispès ancje chê xenofobe tant che FPOE – e cîr di otignî i vôts dai serps, il plui grant grup di origjin foreste in Austrie. Tai serps, a pensin di cjatâ un aleât soredut te lôr disposizion anti islamiche. Il leader dal partît Strache, al à fat ancje une aleance cul partît nazionalist serp SNS. »La Serbie e dovarès jessi part de Europe e contribuî a screâ une Europe federâl des nazions«, al à sotliniât Strache intune conference stampe cun Tomislav Nikoli, leader dal partît serp e ex vicepremier de Republiche Jugoslave.
Cun dut achel, la cuistion eletorâl centrâl dal partît liberâl e je ancjemò la cuistion dai stranîrs, dulà che a incolpin il guvier di coalizion pal faliment de politiche di integrazion.
»Viene no dovarès deventâ Berlin, dulà che la polizie todescje no je plui buine di garantî l’ordin tai cuartîrs abitâts soredut di turcs e araps«, al sosten il sucessôr di Haider.
I Verts: doi puescj pai candidâts di origjin turche
E je turche di origjin, la esperte e puartevôs pai dirits umans e pe integrazion Alev Korun, nassude 1969 a Ankara e za deputât dal 2008. Cumò pai Verts, al parlament nazionâl, salacor a stan daûr cun cualchi sperance Aygül Berivan Aslan e Efgani Dönmez.
Opuscui informatîfs in cinc lenghis
Dut câs, i eletôrs potenziâi dai Verts no varan problemis linguistics. I opuscui informatîfs a son disponibii in cinc lenghis. Strani dome, in chest contest, che la lôr pagjine web uficiâl e sedi fûr par fûr par todesc. Nancje su la pagjine dai Verts in Carinzie no cjatìn la lenghe slovene; dome su la pagjine di Burgenland o vin une piçule presentazion dal partît intes lenghis di minorance, ven a stâi cravuat, ongjarês e rom.
In struc, o podìn dî che i timps a son cambiâts dopo plui di 40 agns di imigrazion. Dome tai ultins agns, o regjistrìn i prins politics cun lidrîs forestis tal parlament nazionâl. No je dome colpe de politiche austriache, ma ancje dai imigrâts stes che la plui part di lôr par agns no à mostrât masse interès , cjalant invezit di plui viers chel che al sucedeve te lôr viere patrie. ❚
✒ Janez Erat
AUSTRIE. Ducj a vuelin i vôts dai migrants............
Daûr la statistiche, cirche 534.000 eletôrs potenziâi a àn lidrîs di fûr da la Austrie. Vâl a dî, il 8,6% dal eletorât austriac.


text:
Marcel Mauss
Marcel Mauss (ai 10 di Mai dal 1872 – ai 10 di Fevrâr dal 1950) al è stât un antropolic e sociolic francês, massim esponent de scuele di Emile Durkheim.
Nassût di une famee di origjins ebraichis, al à studiât filosofie a Bordeaux, dulà che so barbe Emile Durkheim al jere daûr a insegnâ. Mauss però si trasferìs a Parîs par iscrivisi a studis di religjon comparative e di lenghe sanscrite. Compagn di tancj altris membris e colaboradôrs de riviste Annéè Sociologique, fondade intal 1898 di Durkheim al è restât atrat des ideis socialistis, in mût particolâr chês esponudis di Jean Jaurès, un leader storic dal socialisim francês. Al è stât coinvolt in maniere ative intai avigniments dal câs Dreyfus sucedût in France inte ultime decade dal secul XIX, di là di colaborâ cun varis cuotidians, tant che la Umanité, e il Mouvement Socialiste, in chest câs intun, pe ultime volte, cun Georges Sorel. I agns de prime vuere mondiâl a son stâts une vore dificii par Mauss, stant che tancj siei coleghis e amîs a son muarts, e tra chei il stes Durkheim. Il dopovuere al è stât pitost fadiôs a nivel politic, stant che un sbroc reazionari al à fluscât in maniere parziâl il lavôr di Durkheim e duncje Mauss, come tancj altris dissepui dal mestri, si è impegnât soredut intal prontâ istitûts tant che l' Institut Français de Sociologie e l' Institut d’Ethnologie (che di chel al è stât segretari gjenerâl). Si è impegnât fin tal ultin dai siei dîs intun campagne cuintri dal antisemitisim e cuintri des politichis raziâls.
OparisModifiche
Fra lis sôs oparis fondamentâls al è il Saç su la origjin dal sacrifici, scrit a cuatri mans cun Henri Hubert. Il libri nol trate a strent de origjin dal sacrifici, ma al scjavalgje cheste tematiche par lâ a indagâ la dinamiche e lis struturis di chest rituâl. Mauss al partìs dal concet origjinari di sacrifici, inte sô acezion plui etimologjiche: il sacrifici tant che sacrum facere, fâ sacri, tant che at religjôs che al compuarte la rinunzie di un ben a pro di un jessi soreuman. Ma chest nol baste. La cuistion che e interesse i doi studiôs e je il fin dal sacrifici: se al sedi dome une forme di do ut des, cemût che al afermave l'antropolic inglês Edward Burnett Tylor, o ben une sorte di ringraciament, cemût che al scriveve Wilhelm Schmidt sul sacrifici primiziâl, o ancjemò, secont ce che al sostignive Durkheim, legjitimazion de esistence dal diu come costruzion e icone dal sociâl. Devant di chest dibatiment, tant plui complès e slargjât di ce che no si sedi ripuartât chi disore, Mauss e Hubert si limitin a assegnâ al sacrifici il caratar di mieç par fissâ un contat tra il sacri e il profan, chescj doi tiermins intindûts secont ce che al jere dât sù dai studis dal lôr predecessôr (Emile Durkheim apont). Dât il caratar di potence e intocjabilitât dal sacri, che al riscje di cjapâ l'om, i doi sociolics a individuin la presince necessarie di un mediatôr, inte plui part dai câs un animâl sacrificâl, che al fasi di puint fra il sacri e il profan. Il contat cul sacri al compuarte ancje un rituâl di jentrade e di jessude, al è un sempliç esempli il segn de crôs jentrant intune glesie.
Teorie dal DonModifiche
Tant cognossude e impuartante pe storie de antropologjie, la teorie dal don di Marcel Mauss vuê e ven calcolade obsolete di cierts autôrs. La teorie, esplicade intal so famôs "Saç sul don", e nas de comparazion di plui ricercjis etnografichis, tra chês il studi dal rituâl potlach di Franz Boas e dal Kula di Bronislaw Malinowski. Il scambi dai bens, ancje se di valôr intrinsic no fondamentâl, al è un dai mûts plui comuns e universâi par creâ relazions umanis (o par creâ puints cul divin par ciertis teoriis sul significât dal sacrifici). Fintremai il don al devente, par Mauss, un fat sociâl totâl, vâl a dî un aspiet specific di une culture che e je in relazion cun ducj chei altris e cussì, traviers la sô analisi al è pussibil lei par estension lis diviersis componentis de societât. L'autôr al pense che il mecanisim dal don si articoli in trê moments fondamentâi basâts sul principi de reciprocitât: 1. dâ 2. vê - l'ogjet al à di jessi acetât 3. ricambiâ. Il don al puarte dongje une fuarte dose di libertât. Al è vêr che al è l'oblic di tornâ, ma mûts e timps no son fissâts e in ogni câs si trate di un oblic morâl, no perseguibil par leç, che nol va sot ppunizion. Il valôr dal don al sta inte assence di garanziis de bande dal donadôr. Une assence che e presupon une grande fiducie in chei altris. Intal formulâ cheste teorie interessante, Mauss al podarès jessi stât influençât de teorie dal HAU che al è il spirt de robe donade secont i Maori de Gnove Zelande. Par Claude Lévi-Strauss il fat che al vedi cjolt une teorie indigjene tant che esplicazion dal fenomen al è sedi un progrès che un limit, par vie che l’HAU nol è la reson ultime dai scambis, che secont lui a nassin di principis incussients.


text:
Ripâr Grego: il ripâr
Home Trois Troi Furlan Novesime tape Ripâr Grego Foto 1
Dogna - Valbruna
Località attraversate
L'edifici in stîl alpin al è stât fat di modon e len intal 1927, su trê plans cun 14 stanziis complessivis, 38 puescj jet, 3 bagns cun 2 docis, bar e cusine di cjase.
Steme comunâl
di Malborghet e Valbrune
Dogna - Valbruna
Località attraversate
Steme comunâl
di Malborghet e Valbrune
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
14 novembre 2009
Une strane mail plene di olmis
Vuê o ai vierte la pueste eletroniche e o ai cjatade cheste mail tant strane e che us propon chi sot...
Date: 13 novembre 2009 14.52
Oggetto: OLMIS
Ise propit vere che i dinosaurs a son estints? Nô o crodìn di no.
Dispès, tai ultins dîs, a nus an segnalât ator par Udin e pardut il Friûl, segnos dal passaç di cualchi forme di vite preistoriche. Simpri plui int e dîs di vê viodût cualchi esemplâr di une strane specie di dinosaurs, che a si distinguin par jessi particolarmentri dordei.
Cui sono? Dulà si platino?
Dutis chestis domandis a stan par cjatâ une rispueste. Doman, un gnûf inzornament.
Nessun commento:
Iscriviti a: Commenti sul post (Atom)


text:
06 luglio 2007
Azion a Spilimberc!
Jo o ai stât a dâ fûr volantins: chest achì.
O scuen ringraziâ i organizadôrs, in particolâr i conseîrs Bruno Malattia e Piero Colussi, parcè che îr di sere nus àn fat capî cemût che a intindin "difindi" la lenghe furlane.
Lu àn fat fevelant dome par talian (o citi Malattia): "il friulano non serve, serve altro... le risorse per il friulano non ci sono... e poi cosa vogliono questi friulanisti? non mi piace questa parola: tutte quelle che finiscono in "-isti" nascondono un qualcosa di negativo".
Lu àn fat doprant e strumentalizant i poetis clamâts a recitâ la lôr poesie par furlan.
Lu àn fat dimostrant che par lôr la lenghe furlane e je une robe dal passât, puare, ferme e al limit che e pues jessi doprade dome par poesie e leterature. Par lôr il furlan no je une lenghe di ogni dì... (jo no ai nuie cuintri de poesie, anzit, ma trope int scrivi o adiriture leie di poesie?).
Lu àn fat doprant il non di Pieri Pauli Pasolini, pre Bepo Marchet e pre Toni Beline che a son stât nomenâts e che secont me, îr di sere di son ribaltâts te tombe.
Mi à plasût l'ex on. Roberto Visentin (te foto al è chel in pîts e Malattia chel sentât) che a proposit de peraule "friulanisti", i à dit a Malattia: "Consigliere Malattia, io non mi ritengo friulanista, per rispetto dei friulanisti. Ma le ricordo che ci sono anche altre parole che finiscono in -isti: per esempio, lobbisti!". Cuant che i à dit cussì, Malattia al à sbassât il cjâf: code di paie?
Cun cheste o sieri, e stant che sedi a Malattia e Colussi ur plasin lis metaforis e lis espressions intarìn plui a fevelâ par furlan, no sintarìn plui nissune varietât, altri che balis!coloridis dal furlan "dai nonos", alore ur dîs: cun voaltris, conseîrs Malattia e Colussi, o podìn metile a suiâ cuant che o vin voie, parcè che fasint come che o volaressis voaltris, no sintarìn plui a fevelâ nissune varietât, anzit no sintarìn plui a fevelâ par furlan: altri che balis!
O ai sintût Bruno Malattia (te foto piçule) che si svantave di vê fat, no tant timp indaûr, une azion enologjiche in difese dal Tocai cuintri dal Friulano.
Ben o pues dî "VIVE LA COERENCE", îr di sere al à fat compagn: une azion cuintri dal furlan.
Ah, ultime robe: mi soi ancje cjapât un invît a lâ a cagâ, anzit par talian "Vai a cagare" di un lôr assistent!
Cheste e je la civiltât di chei che si proferissin personis civîls, anzit "Cittadini".
2 commenti:
- michi ha detto...
-
O jeri ancje jo a Spilimberc. Une serade organizade da Bruno Malattia dome par sbeleâ la lenghe furlane e soredut i dirits linguistics dal popol furlan. E podopo ce centravial Ivan Cricco e lis poesis in bisiac? No disial simpri Cricco che lui nol è furlan? No scrivial simpri sui gjornâi cuintri il Friûl, i furlans e la lôr lenghe? Parcè invidâlu a une serade a pro (?) de tutele de lenghe furlane?
Une serade dulà che Rienzo Pellegrini, grant amì di Bruno Malattia e professôr di lenghe e leteradure furlane inte universitât di Triest, fevelant ben 50 minuts !, al à vût cûr di dî che la grafie normalizade no covente e che il furlan comun no dome no covente ma al fâs "MAL" ae lenghe furlane. E al à puartât l'esempi de Catalogne, dulà che, al dîs lui (ma cui lu aial informât?) la lenghe catalane standard e a fat pierdi fevelants a cheste lenghe. Robis di no crodi! Al è vêr che al veve di dâ la poie a Bruno Malattia e ae sô grande voie di copâ la lenghe furlane...ma un professôr universitari nol dovares dî monadis cussì grandononis.
La serade e jere stade organizade dome par dâ la poie a une propueste di leç regjonâl che e à in cûr DOME di sbassâ a nuie la turele de lenghe furlane. Se Malattia al ten cussì tant a lis varietâts de lenghe furlane, parcè îr sere aial fevelât SIMPRI par talian? Parcè no aial fevelât intune varietât dal Friûl ocidentâl?
- 7/7/07 08:00
- Unknown ha detto...
-
robis za ditis ml voltis, ivan crico e la so ghenghe di antifurlaniscj forsit si son inacuarts che i furlaniscj si son movûts in timp cuintri une leç par nuie a tutele dal furlan...ma a tutele dai lôr interès...cumò che a son stâts scuvierts un par un...non e cognon...o vin di tignî cont aes prossimis elezions di no lâ a votâ chei partîts e chei nons dentri dai partîts che a son cuintri i dirits di ducj e a pro dai lôr interès....margherita di brussa e compagnie biele...universitât triestine...rai di ylli, o vin di fasi cognossi come furlans...inteligjents...int svee...che e cjale e e capìs...e cognòs...vêrs furlans
- 8/7/07 12:50


text:
AVOST – PRIME PAGJINE. EDITORIÂL – Triest al zuie sporc e nol fâs prisonîrs / PAGJINE 2 – Bivare, la ultime bataie cuintri des servitûts militârs che di agns a tormentin la nestre mont e il Friûl intîr / La lenghe furlane tal tramai dal… guvier Monti / PAGJINE 3 – Chei siet galantoms che no son plui cun noaltris / PAGJINE 4 – I fogolârs a son furlans ancje se a fasin 60 agns / Mancul retoriche e peraule ai zovins: cussì Pittaro al à volût la cunvigne dal sessantesim di EFNM / Furlans pal mont, la associazion che o volaressin / PAGJINE 5 – SPECIÂL SAPADE. Sapade/Plodn tal pantan dal Stât talian. II prin passut par tornâ a inviâ l’iter dal passaç in Friûl biadelore al è stât fat: o starìn in vuaite / Lis sagris, îr e vuê tal cûr dai furlans / LA INTERVISTE. Claudio Violino al fâs un belanç de esperience a cjâf dal assessorât regjonâl pe agricolture “mantignî il savôr de indentitât ancje e soredut in chest setôr” / PAGJINE 6 – CONTE. Un brut dopodimisdì / Come ogni Istât a rivin Avostanis / Al è jessût il bant pal Sant Simon, il storic premi leterari furlan. La edizion 2013 nus disarà se la nestre leterature e je daûr a saltâ fûr de “prognosi risiervade”/ PAGJINE 7 – MateâriuM, belanç de prime rassegne di autôrs di teatri / SIMPRI BOGNS. Alviero Negro, Strumîrs e zambarlàns, Udin, 1978 / Il scritôr di marilenghe slovene Boris Pahor al fâs 100 agns, spindûts par difindi la libertât sô e dai plui disfortunâts / PAGJINE 8 – Ancjemò in viaç par tornâ a discuvierzi la vilote furlane: nus compagne chest mês Stefano Montello / IL FERÂL. Cuant che une robe e va… le robin / Ricuardant Arnalt Baracêt / PAGJINE 9 – Confindustrie regjonalizade, ma al è il Friûl che al tire il cjaruç / AUSTRIE. Gnove leç di citadinance in Austrie / FRIÛL EUROPE. Presidence UE a Lituanie, mobilitazion indipendentistis in Catalogne / PAGJINE 10 – CJAMINANT TE STORIE. Lis ultimis dal sgjâf di Murùs / Une fatorie sociâl cuntun diretôr speciâl / CJARGNE VIVE. Gnovis ativitâts tal Comun di Darte / E DUCJ A VIVERIN… FURLANS E CONTENTS. La bolp e la ue / PAGJINE 12 – SIUMS DI STORIE. Glesie Furlane, anno Domini 1409 / LA (TÔ) PATRIE DAL FRIÛL… INTUN CLICK” – CONCORS FOTOGRAFIC. La foto sielzude par chest mês /
*** I articui a son disponibii fracant sul titul. Buine leture.
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
«Leint chest biel fumut mi soi rindude cont di trop che nô zovins sarts no cognossìn la nestre lenghe» cussì e à vût dit la assessore a lis politichis pai zovins de Provincie di Casteddu Marta Ecca, une fantate di 29 agns che a reç cheste cjame cun snait e voie di fâ. Il fumut in cuistion al è «Is Gnognosaurs», la traduzion in lenghe sarde dal prin libri dai Gnognosaurs che chi in Friûl al è aromai scuasit esaurît, lavôr burît fûr cul sostegn de Provincie. I Gnognosaurs, cussì, dopo che a àn contribuît a insegnâ la leture in Friûl a van a fâ il stes lavôr cul sart, chê altre grande lenghe minorizade dal Stât Talian. La traduzion e je par cure di Ivo Murgia, zà nestri colaboradôr, che di resint al à ancje voltât «Croniche di une muart anunciade» (che al devente «Crònaca de una morti annuntziada») di Gabriel Gacia Marquez.
BRAURE GRANDONE_ Insiemit a Anna Rita Vepraio dal Ufìtziu Lìngua Sarda e al editôr Franciscu Cheratzu (Editzionis Condaghes), al è intervignût ae presentazion ancje l’autôr, il nestri ex diretôr Dree Venier, che al à dit: «Par me cheste traduzion e je une braure grandonone, plui grant che se il libri al fos stât voltât par inglês, tant par dî une lenghe che e je stimade di cualchidun plui impuartante des nestris, e no lu dîs tant par dî: int come me e Ivo, passionade de nestre marilenghe, e je un tic mate e visionarie e duncje chestis peraulis mi vegnin propit dal cûr».
DRET, DAL FURLAN AL SART_ Ivo Murgia al à fat la traduzion dal furlan, par une opare che forsit e je la prime che e sedi stade fate diretamentri de nestre lenghe a chê sarde: «Nol è stât facil voltâ dal furlan» al à dit «cuant che o vevi dubis o domandavi a Dree. Par solit si dîs che il tradutôr al è ancje traditôr, ma o speri di vê rivât a rapresentâ ben la rafinatece dal so umorisim».
Finide la presentazion, autôr e tradutôr si son tratignûts a fâ autografs e dissegnuts di dediche pal public presint. ■
REDAZION
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
La storie vitivinicole dal Friûl e risint di dôs influencis: la contee di Gradiscje e Gurize, sot dal imperadôr da la Austrie che za tal 1787 e veve cirût di meti ordin cul catast intai vignâi, catalogâts pe cualitât. Di che altre la Serenissime cun dutis lis influencis francesis (baste pensâ al libri di Lodovico Bertoli dal 1747 intitulât “Le vigne e il vino di Borgogna in Friuli”). Lis numerosis varietâts autoctonis furlanis a vegnin consideradis di pôc valôr e pocjis a vegnin conseadis ai coltivadôrs. Al IV Congres enologjc austriac, Giovanni Bolle al consee di sielzi tra i blancs Sauvignon, Pinot blanc e Grîs, invezit tra i ros si consee Cabernet Sauvignon Franc e Pinot, ma i furlans a sielzin ancje Merlot e Chardonnay che dal Cuei di Gurize si slargje dopo in dut il Friûl. Lis resons di marcjât a stan parsore di chês de identitât e de cualitât dal prodot dal territori.
Ae fin dal ’800, cu lis malatiis che a vignivin de Americhe, peronospore e foncs che a tachin i raps e fueis e filossare che e ruvine lis lidrîs, si scree un brut moment di crisi pe viticulture furlane. No jude la Vuere dal ’15-18 che e puarte distruzion, dams e abandon. Dal moment che no jere disponibile une classificazion des cualitâs plantadis, il dam al è incalcolabil.
RICOSTRUZION_Cuant che e partìs la ricostruzion dai vignâi si cîr di doprâ cualitâts cun buine produzion e resistence a lis malatiis. Tal 1921 a Udin si organize une cunvigne par denomenâ lis varietâts degnis di jessi riplantadis e cualis eliminadis. Tal 1939 Pignul, Tazzelenghe e Sclopetin a son cuasi sparîts, come che al scrîf Guido Poggi tal so inomenât “Atlante ampelografico”. Poggi al proponeve di slargjâ la difusion di Ribuele, Verduç, Picolit, Cividin, Tocai, Ucelut, Refosc, Pignul e Sclopetin.
BATAIS_Un esempli al è il comun di Prepot che, cun dut il Consei comunâl, al à simpri cirût di difindi il so vin (Sclopetin). Cussì a faserin altris produtôrs, cun tante fature, intimidazions e cuintri la ostilitât di tancj altris produtôrs e cuintri i regolaments burocratics (viôt ancje il câs dal premi Risit d’Aur che si fevele te interviste ae Nonino, ndr). Si invie cussì une bataie par riabilitâ chestis produzions, otignint un sucès ai 8 di Març dal 1978 cul Regolament CEE 486: si tornin a nomenâ cualitâts che a somein pierdudis. Ma cheste no je dome une storie passade: Bruxelles, tal trieni 2009-2011, al proviôt un miliart di euro par cui che al gjave fûr vignâi, parcè che la produzion e je masse alte. In Italie si varessin di gjavâ 58.435 etars. E cui someial che a ‘nt paiarâ lis conseguencis? I vignâi plui dificii di coltivâ e chei in montagne, po! Che si tornin a començâ lis batais…
Mara Piccoli
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
«Nissun puest miôr des stradis, dulinvie paîs e boscs neris, par stuzigâ la fantasie e fâ nassi une flabe. Flabis di aganis e orcui. Di Sant Pieri ator pal Friûl cul Signôr e Sant Zuan, saldo strac e cul pinsîr di parâ vie la fan. E di tancj altris di lôr ancjemò».
Cussì e sune la introduzion a la prime sezion di chest libri, risultât di une vore didatiche dai fantaçuts di dôs classis primis e di une tierce vie pal an scolastic 2001-2002. Jenfri lis cinc presentazions e va segnalade chê dai gjenitôrs dal comitât des scuelis di Listize che a àn pensât a cjatâ i finanziaments necessaris e a sostignî il lavôr dai arlêfs e dai insegnants. Vot a son lis sezions: “Cjamine cjamine”, “In vore”, “In vuere”, “La aghe”, “I fruts”, “Il Signôr”, “La libertât”, “La nestre strade”.
Chescj zovenuts a son lâts ator pal paîs a incuintrâ personis anzianis, a àn stât sot cu lis domandis a vons e avis, a àn scrutinât il teritori. E a dut chel che a àn cjapât sù, ur àn dât forme scrite par furlan (cu la revision dal professôr Ivano Urli). E cussì al è saltât fûr un libri plen di contis gustosis, come chê de conversion miracolose dai furlans (divuardi tocjâur il vin!), ricuarts di vuere (la ritirade di Russie, i sfolâts a Litorie), progjets pal avignî (ognidun al à di cirî la sô strade), storiis di amôr e di emigrazion, lis aganis buinis, ma no starlocjis, ce che al vûl dî fâ Sant Martin e fâ Sant Marc, i puars zûcs di une volte, i cercandui e vie indevant.
Di segnalâ a son ancje i dissens cui fumuts, opare di Davide e Enrico.
A completin il libri sedis pagjinis dedicadis ae grafie, cun filastrocjis, esemplis e frasis par sfrancjâsi e, insom di dut, la liste dai autôrs cui nons di chei che a son lâts a intervistâ.
Un libri plen di morbin, di storie, di gjeografie, che al è ancje un strument didatic une vore impuartant e preseôs. Al è dome di imagjinâsi cetant che a àn di jessisi divertîts chescj fruts a metilu adun e cetant che a puedin jessint braurôs!
Scuele medie statâl di Listize, Suntune strade. Antologjiute furlane, cun notis di grafie, Tavagnà, 2003
di Laurin Zuan Nardin


text:
No cjaparan i bêçs che a cjapin Di Natale o Messi, no si viodaran tes reclams par television come Totti o Cristiano Ronaldo ma lis feminis dal balon a son fuartis e vincentis propit come i oms. In Italie il balon feminin purtrop nol è considerât tant che sport professionistic ma dome diletantistic, e lis feminis che a zuin in dut il Paîs a son dome 19.000 (a pet par esempli dal milion di zuiadoris dai Stâts Unîts, dulà che chest sport inte version feminine al è invezit considerât tant che sport nazionâl). E chi in Friûl, cemût ise la situazion? O vin cjacarât un pôc cun Alessia Tuttino, zuiadore afermade e apassionade che cun costance e volontât e je rivade intai massim nivei di chest sport.
Alessia e je nassude e cressude a Vissandon (che tancj a cognossin tant che «Uosjinton»), in comun di Basilian, intune famee che, nus dîs dute braurose, «e fevele dome furlan». La sô passion pal balon si la visin ben i soi paisans, cuant che za di frutine la viodevin a cori cul balon tai pîts sul cjamput dal paîs; a 7 agns e tacà a zuiâ inte scuadre (masculine, nancje dîlu) dal «Sette Spighe» di Basilian e e restà li fint ai 14. E jentrà intune scuadre feminine cul «Tenelo Club» di Rivignan, dulà che e zuià i campionâts di serie C e serie B. Intal 2000, a 18 agns, e lè a zuiâ fûr regjon, jentrant tal club «Foroni Verona» e restant un an, po dopo e passà intal «Bardolino Verona», scuadre di serie A dulà che e zuie inmò in dì di vuê.
Sul balon feminin Alessia nus dîs che «nol è nancje di paragonâ cun chel masculin, sedi a nivel di imagjine, sedi a nivel economic». Di fat, ancje lis scuadris, come apont il «Bardolino Verona», che a zuin a chescj nivei e che a rivin ancje in Champions League a restin simpri peâts al diletantisim. Cumò in Italie a zuin 12 scuadris (che cul prossim campionât a deventaran 14) e in Friûl o ‘nt vin 2, il «Graphistudio Tavagnacco» e il «Calcio Chiasiellis», dulà che chest an la stesse Alessia e à zuiât par une piçule parentesi prime di rientrâ al «Bardolino Verona».
«Purtrop a son pôcs chei che a invistissin in chest sport parcè che a mancje la difusion di cheste dissipline a nivel popolâr» e dîs la Tuttino, che però e sugjerìs ancje «al sarès ben impuartant che lis grandis scuadris masculinis, come par esempli l’Udin, a creassin la sezion feminine par dâ la oportunitât ancje a lis feminis di dedicâsi a chest sport e dantjur ancje la pussibilitât di vê dut il sostegn, no dome economic ma ancje sanitari». Par Alessia al sarès impuartant che ancje lis scuelis a fasessin la lôr part in cheste direzion.
Ma une note positive, almancul par chel che al rivuarde il Friûl, e je: il public di chenti al è, propit come che nus à dit Alessia, il plui numerôs e afezionât di dut il campionât di serie A, confermant la passion cence prejudizis de nestre int pal sport di ogni gjenar.
(Venusia Dominici)
LA INTERVISTE. Di «Uosjinton» a Verone, une vite sui cjamps di balon............
No cjaparan i bêçs che a cjapin Di Natale o Messi, no si viodaran tes reclams par television come Totti o Cristiano Ronaldo ma lis feminis dal balon a son fuartis e vincentis propit come i oms. In Italie il balon feminin purtrop nol è considerât tant che sport professionistic ma dome diletantistic, e lis feminis che a zuin in dut il Paîs a son dome 19.000 (a pet par esempli dal milion di zuiadoris dai Stâts Unîts, dulà che chest sport inte version feminine al è invezit considerât tant che sport nazionâl). E chi in Friûl, cemût ise la situazion? O vin cjacarât un pôc cun Alessia Tuttino, zuiadore afermade e apassionade che cun costance e volontât e je rivade intai massim nivei di chest sport.


text:
Cussignà e je une des frazions plui popoladis e plui impuartants dal Comun di Udin. Il so teritori al confine cul Borc Jervasute, chel di Baldassarie, cun San Svualt e cu la frazion di Basandiele (Cjampfuarmit). Cussignà al à un non che al derive probabilmentri di “Cossinius” (colonizadôr roman); cun chest non, intal Sietcent, si indicave une contee uniche, che e je stade inglobade dai austriacs intal cjâf lûc de provincie intal 1818. Inte sô lungje storie medievâl e jere invezit un feut de famee Savorgnan del Monte (il cuel di Udin), che e gjestive lis roiis, ancje chês di Cussignà, e che e detave leç, in graciis de nomine a “siôrs des aghis”, de Tor de Justizie antighe cognossude tant che “la Torate”.
In sens storic Cussignà e vignive identificade tant che un “paîs” siôr di tiessidôrs, mulinârs e pastârs, di fat propit la presince de roie e furnive la fuarce idrauliche che e coventave par fâ zirâ lis ruedis di cetancj mulins dedicâts ae produzion prin di farine e, dopo, di energjie eletriche. Un di chescj mulins al à dât vite ae innomenade tiessidure di cotons colorâts “Luigi Spezzotti”, che e à sierât la ativitât intai agns ’80 par vie de crisi dal setôr. Sul cricâ dal secul passât, i grancj produtôrs di paste si cjatavin propit a Cussignà, di fat o vin di ricuardâ il famôs pastifici dai fradis “Enrico e Mario Menazzi”, stant che il lôr mulin, in graciis de aplicazion ae sô ruede idrauliche di un gjeneradôr eletric, al furnive pe prime volte la iluminazion eletriche a dut il paîs. Un altri pastifici innomenât logât inte zone dal Partidôr al è stât chel di “Mondo Mulinaris”, che al produseve paste glutinose al ûf e spaghets. Il pastifici Mulinaris al à sintût a fuart la crisi e al ve di sierâ, lassant il puest intal 1984 al Marcjât Agroalimentâr ad in grues. In dì di vuê, magari cussì no, inte zone no esistin plui mulins, pastificis, centrâls idroeletrichis, efiets di une civiltât aromai no plui atuâl. Al è restât dome cualchi segn che si pues olmâ dilunc de roie.
Cuant che al jere Comun e Contee, il municipi al jere logât inte place dulà che vuê a son la canoniche e la glesie di Sant Martin Vescul. Tant che ricognossiment di cheste voie di indipendence di bande de popolazion, la aministrazion comunâl di Udin e à confermât la costruzion di un centri civic e di un ambulatori medic, un municipi vêr nassût su lis fondis di un vecjo edifici in stîl Liberty.
La comunitât di Cussignà fin dai principis dal ‘900 e je leade al “Perdon di Sant Antoni”, che ogni an al passe cui siei fedêi pes stradis dal borc. In paralêl ae manifestazion religjose e je nassude ancje une fieste, un binomi che al dure di plui di 100 agns. Une altre manifestazion religjose tant sintude de popolazion locâl e je chê di “Sant Martin”, patron de comunitât parochiâl di Cussignà, fieste dal ringraciament che si fâs sul principi de Sierade, intal mês di Novembar. In cheste ocasion e ven celebrade une messe e a vegnin benedîts i tratôrs e i pipins di fen metûts inte place principâl. A dut chest si zonte un gustâ cuntun menù stagjonâl: vuardi, polente, muset, broade, formadi, une buine tace di vin e po dopo dolçs a base di miluçs, piruçs e coculis.
Infin, no si pues no citâ il libri “Cussignacco e la sua Roggia” scrit di Silvano Piasenzotto: “La roie e à bagnât i cjamps, la roie e à favorît i mulins, la roie e à dât origjin a une fabriche tessile, a un pastifici e a une centraline eletriche. Cumò cheste e cor cidine, cuasi temerose di jessi di disturp, contente di sodisfâ il desideri sportîf di cualchi pescjadôr e di slizerî la fadie di bagnâ l’ort a chei che a àn la fortune di vêlu ad ôr dal so jet. La storie dal paîs e nas des sôs aghis e di ce che di lôr al cjape vite, prin di dut, un aglomerât uman dulà che si lavore e si vivin relazions sociâls.”
Fotografiis:
1 – viodude aerie dal Pastifici Mulinaris
2 – glesie Sant Martin
Cussignacco è una delle frazioni più popolate e più importanti del Comune di Udine. Il suo territorio confina con il Borgo Gervasutta, quello di Baldasseria, con Sant’Osvaldo e la frazione di Basaldella (Campoformido). Cussignacco, di cui il nome deriva probabilmente da “Cossinius” (colonizzatore romano), e che nel settecento disegnava una contea a sé, fu inglobato dagli austriaci nel capoluogo di provincia nel 1818. Nella sua longeva storia medioevale era invece un feudo della famiglia Savorgnan del Monte (il colle di Udine), la quale gestiva le rogge e dettava legge grazie alla nomina di “signori delle acque” dall’antica torre della Giustizia denominata “la Torate”, anche quelle di Cussignacco.
Storicamente Cussignacco veniva identificato come un “paese” ricco di tessitori, mugnai e pastai, difatti proprio la presenza della roggia forniva la forza idraulica necessaria per far girare le ruote di diversi mulini volti a produrre dapprima la farina e poi l’energia elettrica. Uno di questi mulini ha dato vita alla famosa tessitura di cotoni colorati “Luigi Spezzotti”, la quale chiuse i battenti negli anni ’80 a causa della crisi del settore. All’inizio del secolo scorso i grandi produttori di pasta si trovavano proprio a Cussignacco, difatti ricordiamo il famoso pastificio dei fratelli “Enrico e Mario Menazzi”, il cui mulino, grazie all’applicazione alla sua ruota idraulica di un generatore elettrico, forniva per la prima volta l’illuminazione elettrica all’intero paese. Un altro rinomato pastificio sito nella zona del Partidor fu quello di “Mondo Mulinaris”, il quale produceva pasta glutinosa all’uovo e gli spaghetti. Il pastificio Mulinaris risentì profondamente della crisi e dovette chiudere i battenti lasciando il posto nel 1984 al Mercato Agroalimentare all’ingrosso. Al giorno d’oggi purtroppo nella zona non esistono più mulini, pastifici, centrali idroelettriche, segni di una civiltà oramai non più attuale, è rimasto solo qualche segno che si può scorgere lungo la roggia.
Quando era Comune e Contea, il municipio sorgeva nella piazza dove attualmente si trovano oggi la canonica e la chiesa di San Martino Vescovo. A riconoscimento di questa voglia di indipendenza da parte della popolazione, l’amministrazione comunale di Udine ha avallato la costruzione di un centro civico e ambulatorio medico, un vero e proprio municipio nato sulle fondamenta di un vecchio edificio stile Liberty.
La comunità di Cussignacco sin dagli inizi del ‘900 è molto legata al “Perdon di Sant Antoni”, la quale ogni anno ripercorre con i suoi fedeli le strade del borgo. In parallelo alla manifestazione religiosa è nata anche una festa, un binomio che perdura da ben oltre 100 anni. Un’altra manifestazione religiosa molto sentita dalla popolazione locale è quella di “San Martino”, patrono della comunità parrocchiale di Cussignacco, festa del ringraziamento che si svolge alle porte dell’autunno nel mese di novembre. In questa occasione viene celebrata una messa cui segue la benedizione dei trattori e dei pupazzi di fieno situati nella piazza principale, il tutto condito da un pranzo a base di un menù stagionale: orzo, polenta, musetto, brovada, formaggio, un buon bicchiere di vino seguito da dolci a base di mele, pere e noci.
Infine, non si può non citare il libro “Cussignacco e la sua Roggia” raccontato da Silvano Piasenzotto: “La roggia ha bagnât i campi, la roggia ha favorito i mulini, la roggia ha dato origine ad una fabbrica tessile, ad un pastificio e ad una centralina elettrica. Ora essa scorre silenziosa, quasi timorosa di essere di disturbo, contenta di soddisfare il desiderio sportivo di qualche pescatore e di alleviare la fatica di irrigare l’orto a coloro che hanno la fortuna di possederlo accanto al suo corso. La storia del paese nasce dalle sue acque e da ciò che esse danno vita, in primo luogo, ad un agglomerato umano dove si lavora e si vivono relazioni sociali.”
Foto:
1 – vista aerea del Pastificio Mulinaris
2 – chiesa San Martino